## Program posebnog dijela državnoga stručnog ispita za državne službenike u tijelima državne uprave ustrojenim za područje kulture

### NN 57/2001 (27.6.2001.), Program posebnog dijela državnoga stručnog ispita za državne službenike u tijelima državne uprave ustrojenim za područje kulture

# MINISTARSTVO KULTURE

914

Na temelju članka 84. stavka 2. Zakona o državnim službenicima i
namještenicima (»Narodne novine«, br. 27/01), ministar kulture utvrđuje

## PROGRAM

### posebnog dijela drŽavnoga struČnog ispita za drŽavne sluŽbenike u tijelima drŽavne uprave ustrojenim za podruČje kulture

I.

Obveznici polaganja državnoga stručnog ispita za državne službenike u
tijelima državne uprave ustrojenim za upravno područje kulture pripremaju se za
polaganje posebnog dijela državnoga stručnog ispita na temelju pravnih izvora i
stručne literature utvrđene ovim Programom.

II.

Poseban dio državnoga stručnog ispita iz točke I. ovoga Programa
obuhvaća ustrojstvo, poslove i način obavljanja kulturnih djelatnosti za
sljedeća područja kulture:

– zaštita i očuvanje kulturnih dobara,

– muzeji, galerije i likovne djelatnosti,

– arhivi,

– knjižnice,

– kazalište i glazba,

– film i audiovizualna proizvodnja,

– nakladništvo,

– kulturne i umjetničke udruge,

– umjetničke organizacije,

– djelatnost samostalnih umjetnika,

– financiranje javnih potreba u kulturi, kulturnih programa i projekata,

– međunarodne konvencije u kulturi.

Posebni dio državnoga stručnog ispita iz točke I. ovoga Programa polaže
se za obavljanje upravnih i stručnih poslova pojedinih djelatnosti kulture s
obzirom na poslove za koje se priprema osoba koja polaže.

III.

Posebni dio državnoga stručnog ispita polaže se pismeno i usmeno.

Pismeni dio obuhvaća izradu pismenog sastavka na zadanu temu iz područja
rada obveznika polaganja državnoga stručnog ispita.

IV.

Obveznici polaganja državnoga stručnog ispita pripremaju se na temelju
poznavanja zakonskih propisa kojima je uređeno područje kulture i to:

1. Zakon o ustanovama (“Narodne novine”, br.76/93 i 29/97 - ispr.),

2. Zakon o upravljanju u ustanovama u kulturi (“Narodne novine”, br.
50/95),

3. Zakon o financiranju javnih potreba u kulturi (“Narodne novine”, br.
47/90 i 27/93),

4. Zakon o zaštiti i očuvanju kulturnih dobara (“Narodne novine”, br.
69/99),

5. Zakon o muzejima (“Narodne novine”, br. 142/98),

6. Zakon o arhivskom gradivu i arhivima (“Narodne novine”, br. 105/97 i
64/00),

7. Zakon o kulturnim vijećima (“Narodne novine” br. 53/01),

8. Zakon o knjižnicama (“Narodne novine”, br. 105/97, 5/98 i 104/00),

9. Zakon o kazalištima (“Narodne novine”, br. 61/91, 50/95, 13/97 i
127/00),

10. Zakon o kinematografiji (“Narodne novine”, br. 47/80 - pročišć.
tekst, 20/90 i 53/90),

11. Zakon o pravima samostalnih umjetnika i poticanju kulturnog i
umjetničkog stvaralaštva (“Narodne novine”, br. 43/96),

12. Zakon o “Nagradi Vladimir Nazor” (“Narodne novine”, br. 27/91),

13. Europska kulturna konvencija - Pariz, 19. prosinca 1954. (“Narodne
novine - Međunarodni ugovori”, br. 1/99).

V.

Obveznici polaganja državnoga stručnog ispita koji rade na poslovima
upravnog područja zaštite kulturnih dobara, pored propisa iz točke IV. podtočke
3., 4., 5., 6. i 12. ovoga Programa, trebaju poznavati i Zakon o obnovi
ugrožene spomeničke cjeline Dubrovnika (“Narodne novine”, br. 21/86, 33/89,
26/93 i 29/94), te sljedeće međunarodne konvencije, povelje, deklaracije i
preporuke:

1. Konvencija o zaštiti
kulturnih dobara u slučaju oružanog sukoba – Haag, 14. svibnja 1954. (“Narodne
novine – Među­narodni ugovori”, br. 12/93) s pripadajućim Pravilnikom i
Protokolima,

2. Konvencija o mjerama
zabrane i sprječavanja nedozvo­ljenog uvoza, izvoza i prijenosa vlasništva
kulturnih dobara - Pariz, 14. studenoga 1970. (“Narodne novine - Međunarodni
ugovori”, br. 12/93),

3. Konvencija o zaštiti
svjetske kulturne i prirodne baštine - Pariz, 23. studenoga 1972. (“Narodne
novine - Međunarodni ugovori”, br. 12/93),

4. Europska konvencija o
zaštiti arheološkog nasljedstva Europe - London, 6. svibnja 1969. (“Narodne
novine - Međunarodni ugovori”, br. 6/94),

5. Konvencija o zaštiti
arhitektonskog blaga Europe - Granada, 3. listopada 1985. (“Narodne novine -
Međunarodni ugovori”, br. 6/94),

6. UNIDROIT-ova Konvencija o
ukradenim ili nezakonito izvezenim kulturnim dobrima - Rim 24. lipnja 1995.
(“Narodne novine - Međunarodni ugovori”, br. 5/00),

7. Preporuke UNESCO-a o
zaštiti kulturne baštine,

8.  Povelje i Preporuke ICOMOS-a o zaštiti graditeljske baš­ti­ne,

9. Direktive i drugi akti
Europske unije o zaštiti kulturne ba­štine.

Obveznici polaganja državnoga
stručnog ispita koji rade na poslovima upravnog područja zaštite kulturnih
dobara trebaju na državnom stručnom ispitu pokazati i znanje koje se odnosi na:

1. istraživanje i
dokumentiranje kulturnih dobara,

2. mjere zaštite i očuvanja
kulturnih dobara,

3. prostorno planske mjere
zaštite kulturnih dobara,

4. stručna pravila
konzerviranja i restauriranja kulturnih dobara.

Obveznu literaturu za polaganje dijela ispita iz ove točke Programa
utvrđuje posebnim aktom pomoćnik ministra kulture koji je na čelu Uprave za
zaštitu kulturne baštine Ministarstva kulture.

VI.

Državni službenici -
inspektori za zaštitu kulturnih dobara i državni službenici ovlašteni za
obavljanje inspekcijskih poslova, pored poznavanja pravnih izvora i stručnih
znanja iz točke V. ovoga Programa, trebaju na državnom stručnom ispitu pokazati
i poznavanje sljedećih pravnih izvora:

1. Zakon o prekršajima
(“Narodne novine”, br. 2/73, 5/73, 9/80, 25/84, 52/87, 27/88, 43/89, 8/90,
4/90, 59/90, 91/92 i 33/95) - odredbe koje se odnose na pokretanje prekršajnog
postupka i vođenje skraćenog prekršajnog postupka,

2. Kazneni zakon (“Narodne
novine”, br. 110/97, 27/98, 50/00, 129/00 i 51/01) - odredbe koje se
odnose na kaznena djela protiv kulturnih dobara,

3. Zakon o kaznenom postupku
(“Narodne novine”, br. 110/97, 27/98, 58/99 i 112/99) - odredbe koje se odnose
na podnošenje kaznene prijave.

VII.

Obveznici polaganja državnoga
stručnog ispita sa višom i visokom stručnom spremom trebaju na ispitu pokazati
dobro, odnosno precizno poznavanje područja navedenih u ovome Programu, a osobe
sa srednjom stručnom spremom, posebni dio državnoga stručnog ispita utvrđen
ovim Programom dužne su polagati samo ako iz njihovih rješenja o postavljenju
na poslove i zadaće proizlazi da uz opće upravne, financijske i administrativne
poslove obavljaju i stručne poslove iz područja kulture.

VIII.

Stupanjem na snagu ovoga
Programa prestaje vrijediti Program posebnog dijela državnoga stručnog ispita
za državne služ­benike u tijelima državne uprave ustrojenim za područje kulture
(“Narodne novine”, br. 100/95) i Program posebnog dijela državnog stručnog
ispita za državne službenike u tijelima državne uprave za zaštitu kulturne i
prirodne baštine (“Narodne novine”, br. 23/96) u dijelu koji se odnosi na
područje zaštite kulturne baštine.

IX.

Ovaj Program stupa na snagu
osmoga dana od dana objave u “Narodnim novinama”.

Klasa: 133-01/01-01-07
Urbroj: 532-03-3/3-01-01
Zagreb, 8. lipnja 2001.

Ministar
**dr. sc. Antun Vujić**, v. r.

if !supportEmptyParas endif

Ostalo, NN 57/2001-914